Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 327

3. komplex feladat megoldása, amely 50 pont maximum. Értékelés: 0—100 pontig terjed, elfogadott az írásbeli vizsga, ha ebből a jelölt minimum 65%-ot elér. B) Szóbeli vizsga A szóbeli vizsga a Mestervizsga Bizottság által kijelölt helyen és időpontban kerül megrendezésre, amelyről a mesterjelöltet írásban értesítik. A jelölt tételhúzással kapja meg a vizsgakérdést, amely egy szakmai és egy munkavédelmi kérdésből áll. A szóbeli vizsga megkezdése előtt a Mestervizsga Bizottság az írásbeli feladatok eredményeit a mesterjelölt tudomására hozza, amelyet a vizsgalapon rögzítenek. A szóbeli vizsgán a jelölt 15-20 perces felkészülés után ad számot a kapott átfogó feladatról, amelynek részét képezik a vállalkozási és pedagógiai alapismeretek, majd ezt követően a Mestervizsga Bizottság méri le a jelölt alkalmasságát a nyomtató szakma mester szintű művelésére. A mesterjelölt megfelel a szóbeli vizsgán, ha a Mestervizsga Bizottság feleletét egyszerű szótöbbséggel elfogadja. Sikertelen szóbeli vizsga újból kiírt vizsganapon megismételhető. Amennyiben a szóbeli vizsgát a jelölt két éven belül sikeresen leteszi, az írásbeli vizsgáinak eredménye beszámítható.

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes